Ευρυφών

Ο Ευρυφών ο Κνίδιος (Εὐρυφῶν) ήταν διάσημος στην εποχή του αρχαίος Έλληνας ιατρός από την Κνίδο της Καρίας, ο οποίος γεννήθηκε πιθανότατα κατά το πρώτο μισό του 5ου αιώνα π.Χ., καθώς ο Σωρανός ο ΕφέσιοςΣορανού Vita Hippocr. γράφει ότι ήταν σύγχρονος του Ιπποκράτους, αλλά μεγαλύτερος στην ηλικία. Ο Σορανός αναφέρει επίσης ότι ο Ευρυφών και ο Ιπποκράτης κλήθηκαν στην αυλή του Μακεδόνα βασιλιά Περδίκκα Β', ωστόσο αυτό θεωρείται πολύ αμφίβολο. Ο Ευρυφών μνημονεύεται επίσης σε ένα φθαρμένο απόσπασμα (σπάραγμα) έργου του κωμωδιογράφου Πλάτωνος, που διασώθηκε από τον ΓαληνόΓαληνού, Comment. in Hippocr. Aphor., vii. 44, τόμος xviii. pt. i. Ο Γαληνός αναφέρει τον Ευρυφώντα πολλές φορές, γράφοντας ότι τον θεωρούσαν συγγραφέα του αρχαίου έργου ιατρικής που επιγραφόταν Κνίδιαι γνῶμαιΓαληνού, Comment. in Hippocr. De Morb. Vulgar. VI., i. 29, τόμ. xvii. pt. i και ότι ορισμένοι του απέδιδαν αρκετά ακόμα έργα της «Ιπποκρατικής Συλλογής»Γαληνού, Comment. in Hippocr. De Humor., i. προοίμιον τόμ. xvi..

Από ένα απόσπασμα του Καιλίου ΑυρηλιανούCaelius Aurelianus, de Morb. Chron., ii. 10 φαίνεται ότι ο Ευρυφών γνώριζε τη διαφορά ανάμεσα στις αρτηρίες και τις φλέβες. Από τα έργα του δεν σώζονται παρά λίγα μόνο αποσπάσματα, εκτός και αν πράγματι είναι ο συγγραφέας των έργων της «Ιπποκρατικής Συλλογής» (δηλαδή των επισήμως θεωρούμενων έργων του Ιπποκράτους) που του αποδίδονταν.

Έργα
Κνίδιαι γνώμαι

του αποδίδονται έργα της Ιπποκρατικής Συλλογής (η οποία θεωρείται ότι γράφτηκε από τον Ιπποκράτη), συγκεκριμέναA Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood, Smith, William, Sir, ed. 1813-1893, σελ. 112:
Περί διαίτης υγιεινής
Περί διαίτης
Περί Νούσων
Περί γυναικείις φύσιος

Παραπομπές

Ευρυφ